161. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ21/οικ./205 της 16 Φεβρ./17 Μαΐου 1984 (ΦΕΚ Β΄  310) Μεταφορά θέσεων από το Τ.Σ.Α. στο Ι.Κ.Α. (Μεταφέρονται 20 κενές οργανικές θέσεις υπαλλήλων Κλάδου ΜΕΙ Διοικητικού Λογιστικού από το Τ.Σ.Α στο Ι.Κ.Α. κατανεμόμενες ως εξής: 4 θέσεις με βαθμούς 5ο-4ο 16 θέσεις με βαθμούς 10ο-6ο). 161α. ΠΡΟΕΔΡΙΚΟ Δ/ΓΜΑ υπ' αριθ. 212 της 27 Απρ./25 Μαΐου 1984 (ΦΕΚ Α΄ 75) Καθορισμός όρων και προϋποθέσεων θεμελίωσης συνταξιοδοτικού δικαιώματος και ύψους πρόσθετου ασφάλιστρου των ηθοποιών μελοδραματικού θεάτρου, των μουσικών πνευστών οργάνων και των χορευτών. Έχοντας υπόχη: 1.Τη διάταξη του εδαφ. γ της παρ. 3 του άρθρ. 2 του Νόμ. 1210/81 "περί συγχωνεύσεως εις το Ίδρυμα Κοινωνικών Ασφαλίσεων του Ταμείου Συντάξεων Ηθοποιών, Συγγραφέων και Τεχνικών Θεάτρου και άλλων τινων συναφών διατάξεων". 2.Τη διάταξη του άρθρ. 9 του Π.Δ. 574/82. 3.Την υπ' αριθ. 237/23/13.12.82 απόφαση του Δ.Σ. του ΙΚΑ, που υποβλήθηκε με το υπ' αριθ. Σ40/ 3/4.2.83 έγγραφο του Ιδρύματος. 4.Την υπ' αριθ. 172/84 γνωμοδότηση του Συμβουλίου της Επικρατείας, προτάσει του Υπουργού Κοινωνικών Ασφαλίσεων, αποφασίζουμε: Άρθρ.1-Οι ασφαλισμένοι του ΙΚΑ που έχουν την ιδιότητα του ηθοποιού μελοδραματικού θεάτρου του μουσικού πνευστών οργάνων και του χορευτού δικαιούνται σύνταξης λόγω γήρατος, αν κατά την υποβολή της αίτησης έχουν συμπληρώσει οι μεν ηθοποιοί μελοδραματικού θεάτρου και οι μουσικοί πνευστών οργάνων το 50ό έτος της ηλικίας τους, οι δε χορευτές-χορεύτριες το 48ο έτος και πραγματοποίησαν 4.050 το λιγότερο ημέρες εργασίας από τις οποίες τα 4/5 (3.240) σε μια από τις ανωτέρω ειδικότητες και απ' αυτές 1.000 το λιγότερο ημέρες εργασίας στην τελευταία δεκαετία πριν από τη συμπλήρωση των ανωτέρω ορίων ηλικίας. Άρθρ.2.-Για τη συνταξιοδότηση των ανωτέρω προσώπων καθορίζεται πρόσθετη εισφορά για τον κλάδο συντάξεων του ΙΚΑ ίση με 10% στις αποδοχές του ασφαλισμένου που υπόκεινται σε εισφορές ΙΚΑ, η οποία βαρύνει, κατά το ήμισυ τον ασφαλισμένο και κατά το άλλο ήμισυ τον εργοδότη. Για πρόσθετη ειδική εισφορά ΙΚΑ-ΤΕΑΜ των ασφαλισμένων, που υπάγονται στις ρυθμίσεις του παρόντος ΠΔ/τος, βλέπε σχετικές διατάξεις στο άρθρ. 45 του Νόμ. 2084/1992 (ΦΕΚ Α΄ 165), ανωτ. σελ. 18,404 και στο άρθρ. 7 Νόμ. 2556/23-24 Δεκ. 1997 (ΦΕΚ Α΄ 270), κατωτ. σελ. 86,604, που τον συμπλήρωσε. 